ועדת הכספים, כנסת 20, פרוטוקול מספר 634, 2017-02-01 09:30

משה גפני: בוקר טוב, אני מתכבד לפתוח את ישיבת ועדת הכספים, אנחנו מתחילים באישור מוסדות ציבור לעניין סעיף 46 לפקודת מס הכנסה (רשימה שסימנה: 11-72-17), ואישור מוסדות ציבור לעניין סעיף 61 לחוק מיסוי מקרקעין (רשימה שסימנה: 11-75-17).

משה גפני: ארז, בבקשה.

<ארז אורעד: קודם כל, אני חייב לציין, בני למקין מרשם העמותות בדק את היישובים – הוא מתנצל שהוא לא יכול להגיע לכאן – לכל העמותות שהעברתי ונמצאות ברשימה יש אישור ניהול תקין, שיירשם בפרוטוקול.

<ארז אורעד: אני מתכבד להביא בפניכם את הרשימות האלה.

משה גפני: עברתי על זה מהר, חלק זה לשנה.

<ארז אורעד: אנחנו רואים פה רשימה לעניין סעיף 46, שמספרה 11-72-17, כפי שאמרת.

<ארז אורעד: ברשימה הזאת נמצאות עמותות שכולן נבדקו.

<ארז אורעד: יש פה עמותה מהדיון הקודם שצריך להתייחס אליה.

משה גפני: איזה מס'?

<ארז אורעד: מס' 55 – יחידת חילוץ גולן.

<ארז אורעד: אני תכף אתייחס אליה.

<ארז אורעד: יש לנו את רשימת אישור מוסדות ציבור לעניין סעיף 61, שיש בה שתי עמותות, מספרה 11-75-17.

<ארז אורעד: לגבי כל העמותות שיש ברשימה – כולן נבדקו.

<ארז אורעד: יש פה עמותה שבישיבה הקודמת של ועדת כספים התבקשנו לבדוק אותה מחדש כי עלה חשש בנוגע לחבר עמותה, יש כתב אישום, איזו חקירה נגדו.

<ארז אורעד: הגענו למשטרת ישראל, מצאנו ויש בפנינו פה – ואני מביא את זה לפרוטוקול – הודעה בדבר החלטה שלא להעמידו לדין.

<ארז אורעד: יש פה החלטה חלוטה עם שמו של הבן אדם, שאנחנו יודעים אותו מהדיון הקודם.

<ארז אורעד: אני אומר את זה לפרוטוקול.

<ארז אורעד: לכן אנחנו מביאים את העמותה הזאת מחדש, יחידת חילוץ גולן, לאישור ועדת הכספים של הכנסת.

משה גפני: מי העיר את זה?

יצחק וקנין: מיקי העיר את זה בישיבה הקודמת, אני זוכר.

מיקי רוזנטל: אני שאלתי.

משה גפני: ארז אורעד אמר בנוגע לבקשה שלך לגבי יחידת חילוץ גולן שיש הודעה מהמשטרה - - -

מיקי רוזנטל: אני ביקשתי לבדוק כי היו איזשהם פרסומים.

<ארז אורעד: יש הודעה מהמשטרה, אני יכול להציג אותה בפניך - - -

מיקי רוזנטל: לא, אתה לא צריך, רק תגיד לי מה היא אומרת.

<ארז אורעד: אני גם אומר את זה לפרוטוקול וגם הבאתי את זה בפניכם על מנת שתראו שבדקנו והבאנו את זה באופן חלוט לפה.

מיקי רוזנטל: שהחקירה הסתיימה?

<ארז אורעד: הודעה בדבר החלטה שלא להעמיד לדין את אותו בן אדם.

מיקי רוזנטל: מצוין, מזל טוב בשמנו.

משה גפני: יש עוד משהו?

<ארז אורעד: עילת הסגירה – אם אתה רוצה לדעת – יש גם הבחנה בעילות סגירה - - -

מיקי רוזנטל: היתה איזו תלונה נגד אחד המנהלים פה, הסתיימה, יש החלטה לא להעמיד אותו לדין, אני ביקשתי רק לבדוק את זה.

<ארז אורעד: מהסיבה שאין ראיות מספיקות.

מיקי רוזנטל: לא, אני לא מתעסק עם זה.

מיקי רוזנטל: יש לי עוד שאלה, לגבי 3: גם שם מי שמוזכר – בלי להזכיר שמות, שלא יהיו השמצות שווא - - -

<ארז אורעד: אתה מדבר על בית הכנסת הגדול האשכנזי קריית אתא?

מיקי רוזנטל: אני לא רוצה להגיד שם.

<ארז אורעד: אבל כל הרשימות גלויות.

מיקי רוזנטל: בסדר, עדין אנחנו לא - - -

משה גפני: מה היה שם?

מיקי רוזנטל: היתה שם גם בדיקה משטרתית, אותו דבר.

מיקי רוזנטל: אתה יכול להגיד לנו?

מיקי רוזנטל: זה נודע לי היום, בגלל זה אני שואל היום.

<ארז אורעד: למעשה דיברו אתנו לאחר שפרסמנו את הרשימות, בדקנו, לא מצאנו שום דבר, אנחנו מוכנים לבדוק עוד פעם.

<ארז אורעד: אתמול דיברו איתי, שאלו אותי על הנושא הזה.

<ארז אורעד: מכיוון שלפי הנוהל החדש כל הרשימות של העמותות נמצאות בשקיפות באתר ועדת הכספים, אז בחנו עוד פעם, בדקנו, בטווח הקצר הזה לא הספקתי לבדוק ולהגיע לחקר האמת כאן, למרות שבזמן בדיקת התיק לא מצאנו שום דבר.

<ארז אורעד: אנחנו מוכנים לשקול מחדש.

מיקי רוזנטל: זאת היתה פניה מעבר לפניה שלי שגם נוגעת באותו עניין?

<ארז אורעד: זה הגיע ממישהו מהמפלגה שלך.

מיקי רוזנטל: תראה, אני מתייחס פה לפרסום מ-2013 אמנם אבל - - -

<ארז אורעד: הוא הפנה את תשומת לבי לפרסום הזה.

מיקי רוזנטל: שוב, אני לא רוצה להשמיץ בן אדם.

<ארז אורעד: בסדר, מיקי, אתה רוצה שאנחנו נבדוק את זה ונביא את זה פעם הבאה?

מיקי רוזנטל: אני רוצה שתבדקו את זה, שלא תיפול שגגה בהחלטות שלנו, זה הכול.

<ארז אורעד: מקובל.

משה גפני: ארז, מה שצריך לעשות אם אכן יש חקירות או דברים מהסוג הזה, אם אתה יכול להציג את זה בפני הוועדה בלי שהחברים יבקשו.

<ארז אורעד: בוודאי.

<ארז אורעד: שיהיה לנו ברור – תיקים שיש להם חקירות אני לא מביא אותם לפה בכלל.

<שגית אפיק: לא רק חקירות, אמרת ששאלו אותך, שידעת על המקרה הזה לפני שחבר הכנסת רוזנטל שאל.

<ארז אורעד: שאלו אותי אתמול.

משה גפני: בדקת?

<ארז אורעד: בדקתי מה שאני יכול לבדוק באמצעים שלי, ואני אומר את זה ממש גלוי וידוע, אני לא מצאתי - - -

יצחק וקנין: אני אעזור לדיון.

יצחק וקנין: מה שמדובר פה בפרסום, ממה שגם אני ראיתי, הם כנראה חזרו מחוץ לארץ עם דולרים, 40,000 דולר.

יצחק וקנין: זה הפרסום שהיה, כנראה שהם הלכו לגייס כסף, תרומות לבית הכנסת.

יצחק וקנין: זה הכול, זה הסיפור.

מיקי רוזנטל: לא שמעתי, אני מצטער.

מיקי רוזנטל: הקשב שלי – יש פה איזו אישה שהולכים לזרוק אותה מהבית.

איילת נחמיאס ורבין: נכון, עם ילד חולה סרטן, מראש העין.

יצחק וקנין: לקחתי עלי את התיק לטפל בזה, לגמור.

מיקי רוזנטל: כן, נכון.

מיקי רוזנטל: אתה יודע מה?

מיקי רוזנטל: עשינו עסקה.

מיקי רוזנטל: בסדר, תאשר את זה, גמרנו, יאללה.

משה גפני: אבל אני מבקש בכל זאת שתבדוק את זה, אם יש איזו בעיה.

יצחק וקנין: אני חושב שאין עם זה בעיה.

מיקי רוזנטל: אם חבר הכנסת וקנין אומר, אני סומך את ידי עליו.

מיקי רוזנטל: אין בעיה.

משה גפני: ארז, תן לי בבקשה לסכם את העניין הזה: לגבי הנושא עצמו, ככל הנראה חבר הכנסת וקנין צודק, אני מבקש בכל זאת שתבדוק, אם אכן זה כפי שהוא אומר, וככל הנראה זה כך, אז אין בעיה, אם יש בעיה תחזור אלינו.

משה גפני: לגבי הנושא הכללי, אם אכן יש הערה שאתה מקבל ולא הספקת לבדוק רק תאמר את זה.

<ארז אורעד: זה מה שעשיתי.

משה גפני: בסדר גמור.

<ארז אורעד: ברגע שיש לי תיק ברשימה, אני לא יכול לא להביאו כי התיק כבר נמצא ברשימה, יטענו אפליה, יגידו: מה, הוא לא בסדר, לכן הוא צריך להגיע לפה לדיון.

משה גפני: רשימה מס' 11-72-17 לפי סעיף 46 – מי שבעד אישור הרשימה ירים את ידו.

משה גפני: מי נגד?

משה גפני: מי נגד?

משה גפני: בעד – פה אחד

משה גפני: הרשימה אושרה.

משה גפני: רשימה שמס' 11-75-17, לפי סעיף 61 – מי בעד אישור הרשימה?

משה גפני: מי נגד?

משה גפני: מי נמנע?

משה גפני: בעד – פה אחד

משה גפני: הרשימה אושרה.

משה גפני: תודה רבה, הישיבה נעולה.